Concentració a favor del Tirant en valencià Concentració davant els cinemes ABC Park de València DIA: Divendres, 7 d'abril de 2006 HORA: 17.15h LLOC: Cinemes ABC Park de València (C/ Roger de Lauria, 21) València http://www.tirant-lo-blanc.com/ La Plataforma per la Llengua denuncia que cap sala valenciana projectarà 'Tirant lo Blanc' en valencià El Tirant lo Blanc, l’obra més universal de la literatura catalana i de les que s’han escrit mai al País Valencià, es transformarà en Tirante el Blanco a les principals sales de cinema del País Valencià (a la ciutat de València i l’àrea metropolitana sols es projectarà en castellà). Els valencians i valencianes no podrem veure l’adaptació cinematogràfica de l’obra en la versió original literària, és a dir en la llengua pròpia dels valencians. L'organització ha convocat una concentració per demà davant els cinemes ABC Park de València per exigir respecte a l'obra literària i als valencians i valencianes. La decisió de la gran majoria de sales de cinema valencianes és d’una gravetat sense precedents, ja que representa la humiliació de milers de valencians i valencianes que encara –pese a qui pese- es mantenen fidels a la seua llengua pròpia i històrica, que, cal recordar, és també la de Joanot Martorell. El procés de castellanització que pateix el País Valencià, i en especial el seu cap i casal, sembla que per a alguns ja s’ha consumat. Començant pels responsables empresarials de les sales de cinema valencianes, passant pels productors i distribuïdors del film, fins a la Generalitat Valenciana i l’Ajuntament de València –que en cap cas han demanat públicament la projecció en valencià de la pel·lícula– tots són responsables del desprestigi i marginació de la llengua pròpia. En el seu dia ja vam denunciar que el director i els productors de la pel·lícula es basaren en el text en anglès de l’obra per adaptar-la a cinema i no en la seua versió orginal. Tanmateix vam veure amb optimisme que finalment es reconsiderara la decisió de fer únicament dues versions (anglès i castellà), i es fera una tercera en català. A més, la decisió de comptar amb el professor Albert Hauf, qui segurament és el millor coneixedor de l’obra de Martorell, suposava un valor afegit a la versió i garantia la seua credibilitat lingüística. Però poc ha durat l’optimisme. Sembla que aquesta versió, que segons els crítics és "sens dubte la que té major valor històric", només estarà a disposició dels ciutadans del Principat de Catalunya, mentre que a la terra on es va escriure l’obra haurem d’empassar-se-la en castellà. La Plataforma per la Llengua crida als valencians i valencianes a mobilitzar-se en contra d’aquesta decisió. Per començar hem convocat per a demà a les 17.15h una concentració davant els cinemes ABC Park de València per exigir-ne respecte a l’obra literària, al valencià, i als valencians i valencianes; i que a la terra del Tirant la pel·lícula es projecte únicament en la versió valenciana (o, si de cas, també en la versió cinematogràfica original en anglès). Igualment, si la decisió de les sales i la distribuïdora del film no és rectificada fem una crida a no contribuir amb la compra d’una entrada a aquest atac a la dignitat del poble valencià i al seu patrimoni. http://www.plataforma-llengua.cat/pagina.php?id=395 ------------------------------------------------------------------------------------------ Pel Tirant en valencià Tirant lo Blanc, la novel·la més important de la nostra literatura, una novel·la divertida ("tesoro de contento y una mina de pasatiempos") i realista ("aquí comen los caballeros, y duermen y mueren en sus camas, y hacen testamento"), alabada inclús pel més gran escriptor en llengua castellana (Miguel de Cervantes salva l’obra del Tirant de la foguera per considerar-la la millor, en l’àmbit caballeresc) va ser escrita pel valencià Joanot Martorell al segle XV. El 2005 es va començar a rodar la seua pel·lícula, i és ara al febrer del 2006 quan serà estrenada. El que reclamem, és que una novel·la com aquesta, tant important per als valencians i tan admirada per altres autors, Vargas Llosa ja la va qualificar de "Novel·la total", mereix que els cines també ens l’oferisquen en la nostra llengua, no sola i exclusivament en castellà. Aquesta gran obra valenciana mereix que la seua pel·lícula també siga emesa en la llengua en la què va ser escrita. I no solament s’ho mereix l’obra i el seu autor, sinó que també s’ho mereixem els valencians, els quals hauríem de poder anar al cinema i poder gaudir d’aquest fet en valencià. És per açò que exigim als cinemes que emeten també la versió en valencià. VOLEM TIRANT LO BLANC EN VALENCIÀ, TENIM EL DRET DE GAUDIR AL CINEMA LA NOSTRA MILLOR OBRA. NOSALTRES VOTAREM PER UN TIRANT EN VALENCIÀ, I TU? NO T’HO PENSES, ÉS EL NOSTRE DRET! PEL TIRANT EN VALENCIÀ! http://jovesllengua.rescat.net/
alabada inclús pel més gran escriptor en llengua castellana (Miguel de Cervantes Era català, probablement valencià. Espero que sigueu molts a la concentració.
No està dient si era català o valencià, nomès diu el més gran escriptor en llengua castellana. Que jo sàpiga, Cervantes sempre ha escrit en castellà, oi?? Doncs on hi ha l'error? 
Primer en el nom Miquel Sirvent Segon: si més no el Quixot va ser escrit en català originàriament. I per cert, molt mal traduit al castellà.
Miquel Sirvent??? Ho sento 
No veig on és la gràcia de l'assumpte. La raó d'aquest riure crec que rau en la síndrome del ridícul histèric. Aquesta síndrome és una de les moltes variants de la síndrome de l'autonegació catalana. Altres variants són: síndrome de l'auto-odi, síndrome d'Estockholm, síndrome d'el-català-només-serveix-per-a-fer-els-deures, síndrome d'els-catalans-som-uns-pobres-pagesos-sense-futur, etc. Sobretot m'agradaria destacar la síndrome d'els-catalans-sempre-escombrem-cap-a-casa. En tot cas, convindria que visitessis el metge. 
Ets molt bo tu! 
No és cap broma. "Cervantes" va escriure la seua obra en català. L'Avellaneda també. Santa Teresa, El Lazarillo, Guzman de Alfarache....Quasi tot el segñle d'or "castellà" són obres en català mal traduides ( si hagueren estat ben traduides no hi hauria indicis ). Qui era Velazquez, Qui era Murillo, Qui era el greco. Qui va arribar a Amèrica al 1492. Perquè se'n dui "America". D'on ix la bandera actual espanyola.... Si disposes de 2 minuts fes una ullada a http://www.histocat.com/pdf/quixot.pdf , pàgina 5 . "Cervantes" no va escriure en castellà. Va ser mal traduit al castellà. http://www.histocat.com/htm/vc.htm Fes un tastet i vine amb nosaltres al costat fosc de la força 
Ets un crack Wolfram! Prometo que ho miraré amb calma. Almenys no m'has recomanat visitar al metge per ser una miqueta escèptic
És clar! Al metge no ens fas cap servei, mentre que si fas una ullada a la informació potser tu solet vingues a la secta. En la pàgina 5 del pdf que t'he dit pots començar a fer-te una ideia de que va el rotllo. Si amb els altres links creus que n'hi ha massa informació m'ho dius que jo miraré ´de donar-te 3 o 4 tastets més, ja que només de conferències i entrevistes del bilbeny del tema "cervantes" són més de 13 hores d'audios i un resum de les jugades més interessants pot vindre be. I recorda, el costat ortodox de la força no té futur. Si vols el futur, vine, ajuda'ns a recuperar el passat. T'ESPEREM !! MUAHAHAHAAA 
13 hores d'audios? Voldras dir 13 peces del YouTune no? Me n'estare perdent alguna? 
http://www.histocat.com/htm/vc_gra.htm 12h22m d'audios sobre ( m'havia equivocat, 13h29m d'audios són les de "Colong" http://www.histocat.com/htm/va_gra.htm )